Source: https://robimesvadbu.sk/podmienky-pouzivania
Timestamp: 2018-07-22 04:33:29+00:00
Document Index: 8975895

Matched Legal Cases: ['§ 15', '§ 10', '§ 10', '§ 10', '§ 29', '§ 28', '§ 28', 'súd ']

Podmienky používania - Robíme Svadbu
Aby sme sa k sebe pekne správali.
Článok I. Definície niektorých pojmov
1. Spoločnosť Agaton s. r. o., so sídlom: Kozia 600/12, 81103 Bratislava, IČO: 45 694 249, zapísaná v Obchodnom registri Okresného súdu Bratislava I, odd. Sro, vl. č. 67315/B (ďalej len „spoločnosť“) je prevádzkovateľom webového portálu „robimesvadbu.sk“ (ďalej ako „webová stránka“).
2. Pod pojmom „služby“ sa v týchto VPP rozumejú akékoľvek produkty, softvér, dátové vstupy a služby, ktoré má používateľ, registrovaný používateľ, profesionál k dispozícii na webovej stránke, alebo prostredníctvom webovej stránky.
3. Webová stránka vrátane služieb a obsahu umiestneného na webovú stránku spoločnosťou, ako aj jej mobilná aplikácia, sa ďalej v týchto VPP uvádzajú len ako „portál.“
11. Pod pojmom „profil“ sa rozumie na portáli verejne dostupný profil profesionála prezentujúci služby ponúkané konkrétnym profesionálom. Profesionál môže mať súčasne vytvorených viac profilov (napr. kameraman, fotograf), avšak na každé ucelené portfólio služieb môže mať na portáli vytvorený len jeden profil
1. Portál ponúka informácie a služby pre zákazníkov/používateľov a profesionálov vyhľadávajúcich a ponúkajúcich služby v oblasti prípravy a realizácie svadieb a podobných spoločenských slávností.
2. Používateľ môže na portáli zverejňovať len obsah týkajúci sa alebo súvisiaci s prípravou a realizáciou svadieb a podobných spoločenských slávností.
8. Je zakázané vytvárať profily, podstránky, blogy, blogové alebo iné príspevky pre inú osobu a používať používateľské mená iných osôb, s výnimkou prípadov, kedy osoby majú oprávnenie vyplývajúce z právnych predpisov alebo zo zmluvy konať za právnickú osobu, zamestnávateľa alebo klienta, o ktorých konto ide.
9. Spoločnosť nenesie žiadnu zodpovednosť za ponúkaný a už predaný tovar na portáli v sekcii „bazár“ nakoľko spoločnosť iba poskytuje svoj virtuálny priestor na inzerciu.
Článok XIII. Pravidlá správania sa na fórach portálu
1. Používateľ je pri umiestňovaní príspevkov do fóra povinný riadiť sa okrem ostatných ustanovení VPP aj nasledovnými ustanoveniami, ktorých nerešpektovanie môže viest k úprave, alebo celkovému vymazaniu príspevkov používateľa:
a) sa vyjadruje sa iba k témam danej diskusie a neodbočujú mimo nej,
b) neuvádza kontaktné alebo iné osobné údaje tretích osôb do diskusií, ani si v diskusiách nerobí účelovú reklamu,
c) nevytvára umelo a nepriamo recenzie otázkami o spokojnosti s produktmi a službami ich poskytovateľov - profesionálov,
d) recenzie vytvára výlučne na základe vlastnej skúsenosti,
e) nevkladá rovnaké príspevky opakovane,
f) nevkladá linky na portálu konkurečné webové stránky,
g) každý profesionál - poskytovateľ služieb ma právo reagovať (vyjadriť sa k recenzii).
3. V prípade, ak k recenzii používateľa nie sú uvedené dôveryhodné údaje ako meno dátum miesto a druh akcie, budú tieto recenzie považované ako za poškodzujúce a môžu byť odstránené.
Článok XIV. Osobitné pravidlá pre profesionálov
1. Každý profesionál je povinný počas celej doby, kedy bude aktivované jeho konto profesionála na portáli dodržiavať okrem ostatných častí VPP aj nasledujúce podmienky:
2. Profesionál je povinný mať oprávnenie na poskytovanie služieb inzerovaných na portáli v zmysle všeobecne záväzných právnych predpisov platných na území, na ktorom tieto služby ponúka, a zaväzuje sa vykonávať tieto služby s odbornou starostlivosťou.
3. Profesionál je povinný dodržiavať pravidlá čestnej hospodárskej súťaže a zdržať sa akéhokoľvek nekalosúťažného konania.
4. Profesionál môže na portáli uverejňovať len taký obsah, ktorého je autorom alebo k nemu disponuje potrebnými právami, ktoré mu umožňujú použiť obsah na portáli v rozsahu definovanom v týchto VPP.
5. V prípade, že je súčasťou obsahu zobrazenie fyzickej osoby alebo jej iné osobné údaje, Profesionál môže obsah na portáli použiť len v prípade, že disponuje preukázateľným súhlasom všetkých dotknutých osôb, ktorých osobné údaje sa v obsahu nachádzajú, s použitím takého obsahu na portáli v rozsahu zverejnenia na portáli.
6. Profesionál môže na portáli zverejniť len taký obsah zobrazujúci tretie osoby, ktorý nezasahuje do práva na ochranu osobnosti, práva na ochranu osobných údajov, ani do iných práv alebo oprávnených záujmov osôb, ktorých sa obsah akýmkoľvek spôsobom týka, a ktorých zverejnenie nie je v rozpore s dobrými mravmi alebo účelom a zmyslom portálu.
7. Profesionál sa môže prezentovať na svojom profile, podstránke, blogu alebo blogovom alebo inom príspevku len obsahom, ktorý sám vytvoril, resp. v prípade, že profesionálom je právnická osoba, vytvorili osoby zaňho konajúce, alebo taký obsah ktorý bol vytvorený tretími osobami a zobrazuje alebo popisuje výsledok činnosti profesionála.
8. Použitím obsahu, na ktoré je spoločnosť v zmysle týchto VPP oprávnená, sa rozumie aj sprístupnenie verejnosti na portáli alebo inej službe na ktorú portál odkazuje, spracovanie vrátane úpravy, prekladu a adaptácie, spojenie s iným obsahom, zaradenie obsahu do databázy, vyhotovenie rozmnoženiny, verejné rozširovanie originálu alebo rozmnoženiny obsahu prevodom vlastníckeho práva, požičaním, nájmom, uvedenie obsahu na verejnosti verejným vystavením obsahu alebo rozmnoženiny diela, verejným vykonaním obsahu, verejným prenosom obsahu, ako aj iné v čase použitia známe spôsoby použitia obsahu.
9. Profesionál v plnom rozsahu zodpovedá za neoprávnené ponuky umiestnené na portáli, za ponuky, ktoré sú v rozpore s právnymi predpismi alebo dobrými mravmi, podvody, spory a problémy, ktoré môžu spoločnosti alebo tretej osobe vzniknúť v súvislosti s ponukou profesionála.
Článok XV. Súhlas používateľa so spracovaním údajov
1. Všetky údaje na portáli sú spracovávané v súlade so zákonom o ochrane osobných údajov a s týmito VPP, a to na základe ich dobrovoľného poskytnutia alebo zákona.
2. Používateľ, ktorý je fyzickou osobou, ak dotknutá osoba v zmysle zákona o ochrane osobných údajov, je povinný pred akoukoľvek registráciou a poskytnutím osobných údajov spoločnosti na portáli oboznámiť sa s týmito podmienkami spracovania osobných údajov:
a) Prevádzkovateľom informačného systému je spoločnosť Spoločnosť Agaton s. r. o., so sídlom: Kozia 600/12, 81103 Bratislava, IČO: 45 694 249, zapísaná v Obchodnom registri Okresného súdu Bratislava I, odd. Sro, vl. č. 67315/B,
b) Právnym základom spracovávania osobných údajov dotknutých osôb je zákon o ochrane osobných údajov a súhlas dotknutej osoby,
c) Účelom spracovávania osobných údajov je poskytovanie služieb portálu „robimesvadbu.sk.“ V prípade ak používateľ prejaví súhlas s použitím osobných údajov v rozsahu meno, priezvisko, telefónne číslo, e-mail, adresa na marketingové účely spoločnosti budú tieto osobné údaje použité na vyššie uvedený účel. Tento súhlas je možné kedykoľvek písomne odvolať,
d) zoznam spracobávaných osobných údajov je nasledovný: obrazová podobizeň, meno, priezvisko, titul, adresa trvalého pobytu, pohlavie, kontaktné údaje (telefónne číslo, e-mail) (vždy len v rozsahu, v akom boli osobné údaje dotknutou osobou portálu poskytnuté),
e) poskytnutie osobných údajov je dobrovoľné, ale pre využitie niektorých služieb portálu je nevyhnutné,
f) osobné údaje dotknutej osoby nie sú sprístupňované tretím osobám, s výnimkou, ak taká povinnosť vyplýva z právnych predpisov platných na území Slovenskej republiky, a tiež s výnimkou tých osobných údajov, ktoré o sebe zverejní na portáli sám používateľ; v tom prípade budú osobné údaje zverejnené na portáli „robimesvadbu.sk,“ a môžu byť zverejnené aj na iných webových stránkach, na ktoré portál „robimesvadbu.sk“ odkazuje,
g) osobné údaje poskytnuté používateľom nie sú predmetom cezhraničného prevodu osobných údajov,
h) súhlas so spracovaním osobných údajov poskytnutý používateľom je poskytnutý a platný počas celej doby registrácie používateľa na portáli, pričom po tejto dobe je spoločnosť oprávnená spracovávať osobné údaje dotknutej osoby v nevyhnutnom rozsahu na historický výskum, vedecký výskum a vývoj alebo na účely štatistiky, alebo podľa osobitných zákonov v súvislosti s protiprávnym konaním dotknutej osoby,
i) tretími stranami, ktorým sa predpokladá, že im budú osobné údaje poskytnuté, sú obchodní partneri spoločnosti, a to na reklamné a marketingové účely, a na účely zlepšenia a vývoja služieb portálu,
j) dotknutá osoba je oprávnená od spoločnosti vyžadovať (i) potvrdenie, či sú alebo nie sú osobné údaje o nej spracúvané, (ii) vo všeobecne zrozumiteľnej forme informácie o spracúvaní osobných údajov v informačnom systéme v rozsahu podľa § 15 ods. 1 písm. a) až e) druhý až šiesty bod zákona o ochrane osobných údajov; pri vydaní rozhodnutia podľa písm. m) tohto bodu VPP je dotknutá osoba oprávnená oboznámiť sa s postupom spracúvania a vyhodnocovania operácií, (iii) vo všeobecne zrozumiteľnej forme presné informácie o zdroji, z ktorého získal jej osobné údaje na spracúvanie, (iv) vo všeobecne zrozumiteľnej forme zoznam jej osobných údajov, ktoré sú predmetom spracúvania, (v) opravu alebo likvidáciu svojich nesprávnych, neúplných alebo neaktuálnych osobných údajov, ktoré sú predmetom spracúvania, (vi) likvidáciu jej osobných údajov, ktorých účel spracúvania sa skončil; ak sú predmetom spracúvania úradné doklady obsahujúce osobné údaje, môže požiadať o ich vrátenie, (vii) likvidáciu jej osobných údajov, ktoré sú predmetom spracúvania, ak došlo k porušeniu zákona, (viii) blokovanie jej osobných údajov z dôvodu odvolania súhlasu pred uplynutím času jeho platnosti, ak spoločnosť spracúva osobné údaje na základe súhlasu dotknutej osoby.
k) dotknutá osoba na základe písomnej žiadosti má právo u spoločnosti namietať voči (i) spracúvaniu jej osobných údajov, o ktorých predpokladá, že sú alebo budú spracúvané na účely priameho marketingu bez jej súhlasu, a žiadať ich likvidáciu, (ii) používaniu osobných údajov uvedených v § 10 ods. 3 písm. d) zákona o ochrane osobných údajov na účely priameho marketingu v poštovom styku, alebo (iii) poskytovaniu osobných údajov uvedených v § 10 ods. 3 písm. d) zákona o ochrane osobných údajov na účely priameho marketingu,
l) dotknutá osoba na základe písomnej žiadosti alebo osobne, ak vec neznesie odklad, má právo u spoločnosti kedykoľvek namietať voči spracúvaniu osobných údajov v prípadoch podľa § 10 ods. 3 písm. a), e), f) alebo g) zákona o ochrane osobných údajov vyslovením oprávnených dôvodov alebo predložením dôkazov o neoprávnenom zasahovaní do jej práv a právom chránených záujmov, ktoré sú alebo môžu byť v konkrétnom prípade takýmto spracúvaním osobných údajov poškodené,
m) dotknutá osoba na základe písomnej žiadosti alebo osobne, ak vec neznesie odklad, ďalej má právo u spoločnosti kedykoľvek namietať a nepodrobiť sa rozhodnutiu spoločnosti, ktoré by malo pre ňu právne účinky alebo významný dosah, ak sa také rozhodnutie vydá výlučne na základe úkonov automatizovaného spracúvania jej osobných údajov. Dotknutá osoba má právo žiadať spoločnosť o preskúmanie vydaného rozhodnutia metódou odlišnou od automatizovanej formy spracúvania, pričom spoločnosť je povinný žiadosti dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe preskúmania a výsledku zistenia spoločnosti informuje dotknutú osobu v lehote podľa § 29 ods. 3 zákona o ochrane osobných údajov.
a) Žiadosť dotknutej osoby podľa § 28 ods. 1 písm. a) až c), e) až h) a ods. 3 až 5 zákona o ochrane osobných údajov vybaví spoločnosť bezplatne,
b) Žiadosť dotknutej osoby podľa § 28 ods. 1 písm. d) zákona o ochrane osobných údajov vybaví spoločnosť bezplatne okrem úhrady vo výške, ktorá nemôže prekročiť výšku účelne vynaložených vecných nákladov spojených so zhotovením kópií, so zadovážením technických nosičov a s odoslaním informácie dotknutej osobe, ak osobitný zákon neustanovuje inak.
4. Používateľ udelil spoločnosti v registračnom formulári súhlas a súhlasí so zasielaním informácií, newslettera a reklamných materiálov, produktoch a novinkách, zliav, bonusov elektronickou cestou (napr. formou emailov) počas celej doby registrácie na portáli.
5. Používateľ zároveň udelil spoločnosti v registračnom formulári súhlas a súhlasí so spracovaním osobných údajov, ktorými sú obrazová podobizeň, meno, priezvisko, titul, adresa trvalého pobytu, pohlavie, kontaktné údaje (telefónne číslo, e-mail), v rozsahu, v ktorom používateľ spoločnosti pri používaní tohto portálu uvedie, ako aj tých, ktoré na portáli zverejňuje (napr. fotografie a príspevky zverejnené v bazári, vo fóre, v diskusii), a to na účel poskytovania služieb portálu počas celej doby registrácie na portáli.
6. Používateľ je povinný presvedčiť sa, ktoré jeho osobné údaje sú zverejnené, a ktorým skupinám používateľov sú zverejnené, a to aj písomnou žiadosťou spoločnosti o poskytnutie takej informácie. V prípade, že používateľ nepožiada spoločnosť o takúto informáciu do 3 dní od uvedenia osobných údajov na portáli, platí, že používateľ súhlasí s rozsahom zverejnenia svojich osobných údajov na portáli.
7. Súhlas so spracovaním osobných údajov može používateľ kedykoľvek zrušiť, buď formou zrušenia svojho používateľského konta alebo zaslaním žiadosti formou emailu na adresu: info@robimesvadbu.sk, na základe čoho bude konto používateľa spoločnosťou zrušené.
8. používateľ na základe svojich nastavení webového prehliadača výslovne súhlasí s použitím Cookies portálom, s uložením Cookies na pevnom disku používateľa. Bližšie informácie sú uvedené v bode Pravidlá Cookies.
Článok XVI. Právo na informácie, právo na opravu alebo vymazanie
1. Používateľ má kedykoľvek právo na informácie, opravu alebo vymazanie uložených údajov v súlade s právnymi predpismi platnými na území Slovenskej republiky, najmä so zákonom č. 122/2013 Z. z. o ochrane osobných údajov a o zmene a doplnení niektorých zákonov. používateľ môže v tejto záležitosti kontaktovať spoločnosť na emailovej adrese: info@robimesvadbu.sk
Článok XVII. Pravidlá cookies
1. Súbory cookies sú textové súbory, ktoré obsahujú malé množstvo informácií, ktoré nie sú osobnými údajmi, a ktoré sa pri návšteve portálu stiahnu do Vášho počítača, mobilu alebo iného zariadenia. Používateľ portálu, ktorý má vo svojom webovom prehliadači povolené prijímanie súborov cookies, tým akceptuje spôsob nakladania s cookies na konkrétnej webovej stránke.
2. Súbory cookies sú užitočné, pretože slúžia najmä k analýze návštevnosti portálu a k zaisteniu vyššieho komfortu pri jeho používaní, tým že napríklad umožňujú zapamätať si návštevníkov pre ďalšiu návštevu portálu. Súbory cookies nemôžu preskúmavať počítač používateľa alebo iné zariadenia, alebo čítať v nich uložené dáta. Dočasné cookies (tzv. session cookies) sa aktivujú vždy pri návšteve portálu a po ukončení prehliadania sa automaticky zmažú. Trvalé cookies (tzv. long term cookies) zostávajú uložené v počítači alebo v inom zariadení aj po skončení prehliadania portálu.
3. Na portáli používame cookies:
a) na ukladanie osobných nastavení používateľa. Pomáhajú portálu identifikovať unikátneho návštevníka, zapamätať si nastavenie používateľa zvolené pri poslednej návšteve, alebo predvyplnenie prihlasovacích údajov používateľa.
b) na vytváranie anonymných štatistických záznamov. Počas každej návštevy používateľa používa portál analytický softvér ukladajúci anonymné štandardné cookies, aby spoločnosť vedela, akú má portál návštevnosť, dokázala analyzovať správanie používateľov a zistiť, aký obsah a informácie sú pre používateľov zaujímavé. Akékoľvek uložené analytické informácie sú anonymné a používané čisto pre vlastné technické a marketingové účely spoločnosti.
c) na rozlíšenie anonymných a prihlásených používateľov. Portál používa súbory cookies, ktoré pomáhajú rozpoznať buď anonymného alebo prihláseného používateľa a zapamätať si voľby (napr. meno používateľa) a umožňujú používať rozšírené, osobnejšie funkcie. Tieto súbory cookies sa môžu použiť na zapamätanie zmien, ktoré používateľ urobil v nastaveniach stránky (napr. veľkosť zobrazenia, poradie zobrazenia a pod.) Údaje, ktoré sa zhromažďujú prostredníctvom týchto cookies, sú anonymizované a nemôžu sledovať aktivity prehliadania používateľa na iných webových stránkach.
d) tretích strán. Portál používa službu Google Analytics, poskytovanú spoločnosťou Google, Inc., ktorá používa informácie na účely vyhodnocovania používania portálu a vytvárania správ o aktivite používateľa stránky. Portál používa služby tretích osôb (reklamných partnerov), ktorí mu pomáhajú vytvoriť pre používateľa čo najzaujímavejší obsah internetových stránok. Preto sa pri používaní portálu na pevný disk používateľa ukladajú aj cookies (dočasné alebo trvalé) tretích strán.
4. Používateľ môže ovplyvniť zaobchádzanie s cookies pomocou príslušných nastavení na svojom prehliadači. Je tak napríklad možné cookies vo všeobecnosti akceptovať alebo odmietnuť, a to vo všeobecnosti alebo pre každý jednotlivý prípad. Týmto však možno obmedziť rozsah funkcií ponuky, ktorú dáva k dispozícii portál.
Článok XVIII. Spoplatnenie služieb
1. Spoločnosť si vyhradzuje právo spoplatniť niektoré služby na portáli pre používateľov, pričom podmienkou poskytnutia služby bude uhradenie odplaty používateľom za použitie niektorej služby, nikdy nie až následne po poskytnutí služby.
2. Platby za spoplatnené služby sa budú spravovať cenníkom spoplatnených služieb zverejneným spoločnosťou na portáli.
Článok XIX. Riešenie sporov
1. V prípade, že dôjde k zásahu do práv používateľa alebo tretej osoby, osoba, do ktorej práv sa v súvislosti s portálom akýmkoľvek spôsobom zasiahlo, alebo ktorá tvrdí, že sa do jej práv zasiahlo, je povinná riešiť spor s používateľom alebo, ak relevantné, spoločnosťou prioritne mimosúdnym rokovaním.
2. V prípade, že do 2 mesiacov nedôjde k mimosúdnemu riešeniu sporu, je táto osoba oprávnená obrátiť sa na príslušný súd.
3. Používateľ je povinný spoločnosti bezodkladne písomne oznámiť, že došlo k zásahu do jeho práv, a tiež kto, akým spôsobom a kedy mal zásah vykonať, a v prípade súdneho sporu súvisiaceho s portálom je povinný bezodkladne písomne oznámiť spoločnosti, že takýto spor prebieha.
Článok XX. Záverečné ustanovenia
1. Tieto VPP a vzťah medzi spoločnosťou a používateľom na nich založený sa riadi slovenským právom, a to bez uplatňovania akýchkoľvek kolíznych ustanovení tohto práva.
2. Právomoc na rozhodovanie sporov vzniknutých z používania portálu, z týchto VPP ako aj zo vzťahu medzi spoločnosťou a používateľom na nich založenom, má príslušný súd slovenskej republiky.
3. Používateľ sa zaväzuje, že nepostúpi akýkoľvek nárok alebo právo vyplývajúce z používania portálu, z týchto VPP, alebo zo vzťahu medzi spoločnosťou a používateľom na ňom založenom, na tretiu osobu bez súhlasu spoločnosti. Spoločnosť môže svoje nároky voči používateľom postúpiť na tretiu osobu aj bez súhlasu používateľa.
4. V prípade, že používateľovi vznikne voči spoločnosti akýkoľvek nárok, používateľ súhlasí s tým, že takýto nárok si musí písomne uplatniť u spoločnosti na adrese info@robimesvadbu.sk do 6 mesiacov od jeho vzniku, inak platí nevyvrátiteľná právna domnienka, že žiaden nárok používateľovi nevznikol.
5. V prípade, že používateľ portálu je spotrebiteľom, tieto VPP sa aplikujú modifikované v súlade predpismi na ochranu spotrebiteľa.
6. V prípade, že niektoré ustanovenie týchto VPP sa ukáže ako neplatné, neúčinné alebo nevymáhateľné, nebude mať táto skutočnosť vplyv na ostatné ustanovenia VPP a tieto ostatné ustanovenia VPP zostávajú platné a účinné.
7. V prípade, že si spoločnosť určité oprávnenia podľa týchto VPP neuplatní, respektíve si ich neuplatní bezodkladne alebo v určitej lehote, neznamená, že tieto práva spoločnosti zanikajú, alebo že sa ich spoločnosť vzdáva. Spoločnosť si môže tieto práva kedykoľvek uplatniť.
8. Akákoľvek osobitná dohoda medzi spoločnosťou a používateľom musí mať písomnú formu.